CELEX: 62017CN0152
Language: bg
Date: 2017-03-24 00:00:00
Title: Дело C-152/17: Преюдициално запитване от Consiglio di Stato (Италия), постъпило на 24 март 2017 г. — Consorzio Italian Management e Catania Multiservizi SpA/Rete Ferroviaria Italiana SpA

3.7.2017   
            
            
               BG
            
            
               Официален вестник на Европейския съюз
            
            
               C 213/19
            
         Преюдициално запитване от Consiglio di Stato (Италия), постъпило на 24 март 2017 г. — Consorzio Italian Management e Catania Multiservizi SpA/Rete Ferroviaria Italiana SpA
   (Дело C-152/17)
   (2017/C 213/25)
   Език на производството: италиански
   
      Запитваща юрисдикция
   
   Consiglio di Stato
   
      Страни в главното производство
   
   
      Жалбоподател: Consorzio Italian Management e Catania Multiservizi SpA
   
      Ответник: Rete Ferroviaria Italiana SpA
   
      Преюдициални въпроси
   
   
               1)
            
            
               Съвместимо ли е с правото на Европейския съюз (и по-специално с член 3, параграф 3 ДЕС, членове 26 ДФЕС, 56—58 ДФЕС и 101 ДФЕС, член 16 от Хартата на основните права на Европейския съюз) и с Директива 2004/17 (1) тълкуването на вътрешно право, което изключва преразглеждането на цените в договори, отнасящи се до т.нар. специални сектори, по-специално тези, чийто предмет е различен от секторите, посочени в самата директива, но е свързан с тези сектори с инструментална връзка?
            
         
               2)
            
            
               Съвместима ли е Директива 2004/17 (в случай че се приеме, че изключването на преразглеждането на цените за всички договори, които са сключени и се прилагат в сферата на т.нар. специални сектори, е пряко следствие от Директивата), с принципите на Европейския съюз (и по-специално с член 3, параграф 1 ДЕС, членове 26 ДФЕС, 56—58 ДФЕС и 101 ДФЕС, член 16 от Хартата на основните права на Европейския съюз) „поради несправедливост, непропорционалност и промяна на договорното равновесие и следователно на правилата на ефективния пазар?
            
         
      (1)  Директива 2004/17/ЕО на Европейския парламент и на Съвета от 31 март 2004 година относно координиране на процедурите за възлагане на обществени поръчки от възложители, извършващи дейност във водоснабдяването, енергетиката, транспорта и пощенските услуги (ОВ L 134, 2004 г., стр. 1; Специално издание на български език, 2007 г., глава 6, том 8, стр. 3).